Bidhannagar blast: সল্টলেকে ডাস্টবিনে বিস্ফোরণ, জখম ২ শিশু

কলকাতা: বিধাননগরে ইলেক্ট্রনিক্স কমপ্লেক্স থানা এলাকায় ডাস্টবিনে বিস্ফোরণ (Bidhannagar blast)। ঘটনাটি ঘটে বৃহস্পতিবার সকাল সাড়ে ১১ টা নাগাদ । বিস্ফোরণের জেরে জখম হয় ২ শিশু তাদের বিধাননগর মহাকুমা হাসপাতালে ভর্তি করা হয়েছে। ঘটনাস্থল পরিদর্শন করেন দমকলমন্ত্রী সুজিত বসু (soltlake blast)। পুলিস অফিসার এবং বম্ব স্কোয়াডের অফিসাররাও অকুস্থল ঘুরে দেখেন।

ঘটনাস্থলে দাঁড়িয়ে বিধাননগরের ডিসি ইন্দ্রানী মুখোপাধ্যায় জানান, পরিত্যক্ত ব্যাটারি থেকে বিস্ফোরণ ঘটে বলে প্রাথমিক অনুমান। ডাস্টবিনের পাশেই কতগুলি বাচ্চা খেলছিল। তাদের মধ্যে দু’জন জখম হয়। ডিসি আরও জানান, ফরেনসিক রিপোর্টের জন্য অপেক্ষা করা হচ্ছে।

আরও পড়ুন:  Presidency Jail: বন্দি নিখোঁজ নিয়ে জেল সুপারের রিপোর্টে ক্ষুব্ধ আদালত

এদিন স্থানীয় মহিলারা ঘটনাস্থলে বিক্ষোভ দেখান। বিক্ষোভকারীদের মধ্যে জখম এক শিশুর মা-ও ছিলেন।

বিধাননগরের নয়াপট্টি এলাকায় সল্টলেক স্লুইস গেটের সামনে ওই বিস্ফোরণ ঘটে। ডাস্টবিনের আশপাশে বেশ কিছু ঝুপড়ি আছে। সেই সব ঝুপড়ির বাচ্চারা সেখানে খেলাধুলো করে। স্থানীয়দের অভিযোগ, ওই এলাকায় দুষ্কৃতী কার্যকলাপ বাড়ছে। পুলিসের কোনও নজরদারি নেই। দমকলমন্ত্রী এ ব্যাপারে পুলিসের সঙ্গে কথা বলবেন বলে জানান।